Държавен вестник, бр. 99, 2010 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  99
4. операторът не е изпълнил изискванията 
на чл. 131д, ал. 5 ЗООС.
(2) Органът по чл. 2, ал. 2 предава на опера­
тора оригинал от решението по ал. 1 в 7-дневен 
срок от постановяването му, а на съответната 
РИОСВ – копие на хартиен носител. 
Раздел IV
Преразглеждане на разрешителното за емисии 
на парникови газове
Чл. 15. (1) Оператор, притежаващ РЕПГ, 
е длъжен да уведоми компетентния орган по 
чл. 2, ал. 1 за: 
1. всяка планирана промяна в работата на 
инсталацията, включително промяна във:
а) характеристиката и/или функционирането 
на инсталацията;
б) капацитета на инсталацията, посочен в ак­
туалното є РЕПГ;
в) вида и/или количеството на използваните 
суровини и спомагателни материали;
г) вида и/или количеството на използваните 
горива;
д) източниците на емисии на парникови 
газове;
2. промяна в методиката за мониторинг;
3. промяна на оператора на инсталацията;
4. прекратяване дейността на инсталацията;
5. участие в проект „съвместно изпълнение“ 
по чл. 6 от Протокола от Киото към Рамковата 
конвенция на Обединените нации по изменение 
на климата.
(2) С уведомлението по ал. 1, т. 1, 4 и 5 опе­
раторът представя информация, която съдържа 
подробно описание на съответните промени в 
работата на инсталацията.
(3) С уведомлението по ал. 1, т. 2 операторът 
представя обосновка за исканата промяна на 
одобрения с издаденото разрешително план за 
мониторинг на емисиите на парникови газове.
(4) При промяна на оператора на инстала­
цията с уведомлението по ал. 1, т. 3 операторът 
представя и доказателства за промяната.
Чл. 16. (1) Компетентният орган по чл. 2, 
ал. 2 проверява предоставената информация по 
чл. 15, ал. 2 – 4 в 14-дневен срок от получаване 
на уведомлението по чл. 15, ал. 1.
(2) Компетентният орган по чл. 2, ал. 2 
съвместно със съответната РИОСВ при необ­
ходимост извършва и проверка на място по 
предоставената информация по чл. 15, ал. 2. 
Констатациите от проверката на място се 
отразяват в протокол, който се прилага към 
информацията по чл. 15, ал. 2.
(3) Органът по чл. 2, ал. 1 започва прераз­
глеждане на разрешителното в 7-дневен срок 
от приключване на проверката по ал. 1 и 2 и 
когато за промяната не е необходимо предва­
рително издаване на документи по чл. 131д, 
ал. 5 ЗООС.
(4) Органът по чл. 2, ал. 1 уведомява пис­
мено оператора за преразглеждането на раз­
решителното по ал. 3. 
Чл. 17. (1) Компетентният орган по чл. 2, 
ал. 1 приключва преразглеждането по чл. 15, 
ал. 1, т. 2 и 3 в 14-дневен срок от уведомяването 
на оператора по чл. 16, ал. 4 и издава решение 
за потвърждение на издадено разрешително за 
емисии на парникови газове при:
1. промяна на оператора;
2. промяна в одобрения план за мониторинг, 
която не е свързана с промяна в емисионните 
източници, използваните горива и суровини и 
спомагателни материали и/или в мониторин­
говата методология.
(2) В решението по ал. 1 се включват всички 
промени в издаденото разрешително и в плана 
за мониторинг в резултат на преразглеждането 
му по чл. 16, ал. 3. 
(3) Органът по чл. 2, ал. 2 предава на опера­
тора оригинал от решението по ал. 2 в 7-дневен 
срок от постановяването му, а на съответната 
РИОСВ – копие на хартиен носител. 
Чл. 18. (1) Компетентният орган по чл. 2, 
ал. 1 приключва преразглеждането в случаите 
по чл. 15, ал. 1, т. 1 в 14-дневен срок от уве­
домяването на оператора по чл. 16, ал. 4 и 
издава решение за изменение на издаденото 
разрешително за емисии на парникови газове.
(2) В случаите по ал. 1 компетентният орган 
по чл. 2, ал. 1 указва на оператора да подаде 
в ИАОС заявление с формата и съдържанието 
съгласно приложение № 1. 
(3) Компетентният орган разглежда и про­
верява по реда на раздели II и III подаденото 
заявление по ал. 2.
Чл. 19. Компетентният орган по чл. 2, 
ал. 1 преразглежда издаденото разрешително 
за емисии на парникови газове най-малко на 
всеки 5 години и изготвя обобщен вариант на 
разрешителното, в който включва всички про­
мени в условията му за този период, приети с 
решение на компетентния орган. 
Чл. 20. Екземпляр от решенията по чл. 17, 
ал. 1 на хартиен и електронен носител се 
предава на администратора на Националния 
регистър по чл. 131к ЗООС.
Раздел V
Осъществяване на мониторинг от операторите 
на инсталации, участващи в схемата за тър­
говия с квоти за емисии на парникови газове
Чл. 21. (1) Операторите на инсталации за 
дейностите по чл. 131в, ал. 1 и 2 ЗООС извър­
шват мониторинг на емисиите на парниковите 
газове в съответствие с разпоредбите на този 
раздел.
(2) Мониторингът по ал. 1 обхваща емисиите 
на парникови газове от всички източници от 
инсталациите, осъществяващи някоя от дей­
ностите по чл. 131в, ал. 1 и 2 ЗООС.